cyanic-selkie/wikianc huggingface dataset:
নিম্ন সুবনসিরি জেলা
ইতিহাস
১৯৮৭ সালে সুবনসিরি জেলা দ্বিখণ্ডিত করে উচ্চ ও নিম্ন সুবনসিরি জেলা গঠিত হয়েছিল। ১৯৯৯ সালে নিম্ন সুবনসিরি জেলা ভেঙে পাপুম পারে জেলা গঠিত হয়। পাপুম পারে জেলা ভেঙে আবার ২০০১ সালের ১ এপ্রিল গঠিত হয় কুরুং কুমে জেলা।
জনপরিসংখ্যান
২০১১ সালের জনগণনা অনুসারে, উচ্চ সুবনসিরি জেলার জনসংখ্যা ৮২,৮৩৯। এই জনসংখ্যা অ্যানডোরা রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬২৩তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ৪৮.৬৫%। জেলার লিঙ্গানুপাতের হার প্রতি ১০০০ পুরুষে ৯৭৫ জন নারী। সাক্ষরতার হার ৭৬.৩৩%.
ন্যিশি ও আপাতানি উপজাতির মানুষ এই জেলায় বসবাস করেন।
ভাষা
এই জেলায় কথ্য ভাষাগুলির মধ্যে আপাতানি ও ন্যিশি ভাষা উল্লেখযোগ্য।
উদ্ভিদ ও প্রাণী
১৯৯৫ সালে নিম্ন সুবনসিরি জেলায় ট্যালি উপত্যকা বন্যপ্রাণি অভয়ারণ্য স্থাপিত হয়। এই অভয়ারণ্যের আয়তন.
টেরাবাইট
টেরাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স টেরার অর্থ ১০১২, সুতরাং ১ টেরাবাইট হয় ১০০০ ০০০০ ০০০ ০০০ বাইট অথবা ১ ট্রিলিয়ন অথবা ১০০০ গিগাবাইট। ১ টেরাবাইট বাইনারি প্রেফিক্সতে ০.৯০৯৫ টেবিবাইট, অথবা ৯৩১.৩২ গিগাবাইট। এককের প্রতীক হল TB বা TByte। কিন্তু Tb বলতে বুঝায় টেরাবিট।
১ পেবিবাইট =১০২৪ টেরাবাইট, টেরা বাইট =১০২৪ গিগাবাইট, ১০৪৮৫৭৬ মেগাবাইট, ১০৭৩৭৪১৮২৪ কিলোবাইট, ১০৯৯৫১১৬২৭৭৭৬ বাইট। পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ক্ষুদ্রতা ও ধারণক্ষমতার জন্য, এসডি কার্ড ইত্যাদি সব কার্ড-এর মানই মেগাবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।
বাল্যবিবাহ নিষিদ্ধ আইন, ২০০৬
ভারতে ১লা নভেম্বর ২০০৭ সালে বাল্যবিবাহ নিষিদ্ধকরণ আইন কার্যকর হয়। ২০১২ সালের অক্টোবরে ভারতের সুপ্রীম কোর্ট একটি বাল্যবিবাহের সাথে যৌন অপরাধমূলক বিচারের রায় দেয়, এ কারণে ভারতের অপরাধমূলক বিচার বিভাগের ব্যতিক্রমকে অপসারণ করা হয়, যা এত দিন পর্যন্ত নাবালক স্ত্রীকে ধর্ষণকারী পুরুষের আইনি সুরক্ষা দিয়ে আসছিল।
ঐতিহাসিক পটভূমি
ইউনিসেফ ১৮ বছর বয়সের আগেই বিবাহকে বাল্যবিবাহ হিসাবে সংজ্ঞায়িত করে এবং এই প্রথাকে মানবাধিকার লঙ্ঘন বলে বিবেচনা করে। প্রথাগত, সাংস্কৃতিক ও ধর্মীয় সুরক্ষার মূলনীতির কারণে দীর্ঘদিন ধরে বাল্যবিবাহের মত সমস্যার বিরুদ্ধে লড়াই খুবই কঠিন একটি যুদ্ধ। ২০০১ সালের আদমশুমারি অনুযায়ী ভারতের ১৮ বছরের কম বয়সী ১৫ লাখ মেয়ে ইতিমধ্যেই বিয়ে করেছে। এই ধরনের শিশু বিয়ের ক্ষতিকারক ফলাফলগুলি হল, শিশু পরিবার ও বন্ধুদের কাছ থেকে শিক্ষা ও পৃথকীকরণ জন্য সুযোগ হারায়, যৌন শোষণ, প্রাথমিক গর্ভাবস্থা এবং স্বাস্থ্যের ঝুঁকি, গার্হস্থ্য সহিংসতার ক্ষেত্রে শিশুটি বেশি ঝুঁকিপূর্ণ, উচ্চ শিশু মৃত্যুর হার, কম ওজন বাচ্চার জন্ম ইত্যাদি।
পারমার
পারমার একটি ভারতীয় উপাধি। এই উপাধিধারী উল্লেখযোগ্য ব্যক্তিদের মধ্যে রয়েছেন:
মুলপানি ক্রিকেট স্টেডিয়াম
মুলপানি ক্রিকেট স্টেডিয়াম হল মুলপানি, কাঠমান্ডু, নেপালের একটি ক্রিকেট মাঠ।আপার এবং লোয়ার ২টি মাঠ রয়েছে। আপার গ্রাউন্ড নেপাল ক্রিকেট সংস্থা (সিএএন) দ্বারা পরিচালিত হয় এবং এটি নেপাল ট্রেনিং গ্রাউন্ড। গ্রাউন্ডে প্রায় ৭ হাজার ক্ষমতা সহ গ্রাউন্ডের পূর্ব দিকে ভক্তদের জন্য সীমিত বসার জায়গা রয়েছে। উপরের মুলপানি মাঠ ইতিমধ্যে বেশ কয়েকটি জাতীয় পর্যায়ের টুর্নামেন্টের আয়োজন করেছে যেখানে নীচের মাঠটি নির্মাণাধীন রয়েছে।
নির্মাণ
এশিয়ান ক্রিকেট কাউন্সিলের বর্তমান মুলপানি ভেন্যুতে কেন্দ্রীয় ক্রিকেট একাডেমি নির্মাণের পরিকল্পনা বাস্তবায়িত না হওয়ার পর নেপালের ক্রিকেট অ্যাসোসিয়েশন মুলপানিতে দুটি মাঠ নির্মাণের উদ্যোগ নিয়েছিল।
২০১১ সালে, স্টেডিয়াম ৩০ মিলিয়ন রুপি পেয়েছিল যুব ও ক্রীড়া মন্ত্রণালয় থেকে এর নির্মাণের জন্য মিলিয়নের পাশাপাশি ক্যান গৌরা কনস্ট্রাকশন প্রাইভেট লিমিটেডের সাথে একটি চুক্তি স্বাক্ষর করেছে। লিমিটেড
২০১৩ সালে, জাতীয় ক্রীড়া পরিষদ প্রায় ৪৫ মিলিয়নরুপি বরাদ্দ করেছিল মুলপানিতে দ্বিতীয় ক্রিকেট মাঠের জন্য ক্রীড়া বাজেট থেকে মিলিয়ন মিলিয়ন।
২০১৪ সালে, স্টেডিয়ামের জন্য আলাদা ২০০ মিলিয়ন রুপি বরাদ্দ করা হয় অর্থমন্ত্রী কর্তৃক ২০১৪/১৫ বাজেটে এটি নির্মাণের জন্য মিলিয়ন
২০১৯ সালে, মুলপানি ক্রিকেট স্টেডিয়ামের নির্মাণ কাজ গতি পাবে কারণ জমির বিরোধ মিটে গেছে।স্টেডিয়াম নির্মাণের জন্য সরকারের কাছে ৪০০ মিলিয়ন রুপি দাবি করেছে জাতীয় ক্রীড়া পরিষদ।সমাপ্তির পরে, ৪০,০০০ জন ধারণক্ষমতার স্টেডিয়ামটিতে একটি প্রশাসনিক ব্লক, সুইমিং পুল, একাডেমিয়া এবং এর অনুশীলন মাঠ, হোস্টেল এবং অন্যান্য সুবিধা থাকবে।
ইতিহাস
২০২৩ সালে, এটি ত্রিভুবন বিশ্ববিদ্যালয় আন্তর্জাতিক ক্রিকেট গ্রাউন্ডের সাথে ২০২৩ সালের পুরুষদের প্রিমিয়ার কাপ আয়োজনের অন্যতম স্থান হিসাবে নির্বাচিত হয়েছিল।
ভোলগা যুক্তরাষ্ট্রীয় জেলা
ভোলগা (প্রিভোলজস্কি) ফেডারেল জেলা (Приво́лжский федера́льный о́круг, (প্রিভোলজস্কি ফেডারেলনি ওক্রুগ) রাশিয়ার আটটি ফেডারেল জেলার মধ্যে একটি।  এটি ইউরোপীয় রাশিয়ার দক্ষিণ-পূর্ব অংশ গঠন করে। ২০১০ এর আদমশুমারি অনুসারে এর জনসংখ্যা ২,৯৮,৯৯,৬৯৯  (শহরে ৭০.৮%), এবং আয়তন  ।  ইগর কোমারভ ২০১৮ সালের ১৮ সেপ্টেম্বরে এই ফেডারেল জেলার রাষ্ট্রপতির দূত নিযুক্ত হন। এই জেলার ঐতিহাসিক কেন্দ্রটি আইডেল-ইউরাল অঞ্চল হিসাবে পরিচিত।
নিল 'এন' নিকি
নিল 'এন' নিকি (नील एन निक्की) হচ্ছে ২০০৫ সালে মুক্তিপ্রাপ্ত একটি ভারতীয় হিন্দি ভাষার প্রণয়ধর্মী যৌনাত্মক হাস্যরস চলচ্চিত্র। যশ রাজ ফিল্মসের ব্যানারে চলচ্চিত্রটির পরিচালক ছিলেন অর্জুন সবলোক। চলচ্চিত্রটিতে মুখ্য ভূমিকায় অভিনয় করেছিলেন উদয় চোপড়া, তানিশা মুখার্জী, অভিষেক বচ্চন এবং ঋচা পল্লোদ। চলচ্চিত্রটি ভারতের দর্শকেরা একটুও পছন্দ করেনি।
প্রণিধিপূর্ণ মহাবিহার
প্রণিধিপূর্ণ মহাবিহার (দেবনাগরী: प्रणिधिपूर्ण महाविहार) হলো কাঠমান্ডুর বলম্বুতে অবস্থিত একটি থেরোবাদী বৌদ্ধ বিহার। বিহারটি ১৯৪০ এর দশকে নেপালে থেরোবাদী বৌদ্ধ ধর্মের পুনর্জাগরণের অন্যতম প্রধান কেন্দ্রে পরিণত হয়েছিল।
স্থানীয়দের নিকট অনানুষ্ঠানিকভাবে বলম্বু বিহার নামে পরিচিত। বিহারটি কাঠমান্ডু থেকে ৮ কিলোমিটার দূরে, কাঠমান্ডু উপত্যকার পশ্চিম প্রান্তে অবস্থিত।
ইতিহাস
মহাবিহারের ইতিহাস, ১৯৪২ থেকে যখন বৌদ্ধভিক্ষু প্রজ্ঞানন্দ মহাস্থবির এখানে এসেছিলেন তখন রাস্তার পাশে অস্থায়ী ছাউনিতে বৌদ্ধধর্মের প্রচার করতেন। ১৪শ শতকের পর তিনিই ছিলেন নেপালের প্রথম হলুদ বস্ত্রাবৃত ভিক্ষু। থেরোবাদী বৌদ্ধ ধর্মের ক্রমবর্ধমান কর্মকাণ্ড নেপালে ব্যাপক পরিবর্তন সাধন করছিল। ফলে ভিক্ষুরা নেপালের ক্ষমতাসীন রাণা রাজপরিবার ও সরকারের রোষের সম্মুখীন হয়। তৎকালের নেপাল সরকার বৌদ্ধ ধর্মের প্রতি বিরূপ ছিল। সরকারি পদক্ষেপের মাধ্যমে ক্রমবর্ধমান কর্মকাণ্ড বিস্তারকে দমন চেষ্টার ফলে তা অনুসারীদের মধ্যে রোষের সৃষ্টি করে, যার ফলে বিহারটির উন্নয়ন ক্রমশ বৃদ্ধি পায়।
১৯৪৪ খ্রিষ্টাব্দে রাণা রাজবংশ বৌদ্ধ ধর্ম প্রচার ও নেপাল ভাষায় ধর্মীয় গ্রন্থ লেখার অভিযোগে ভিক্ষুদের বিরুদ্ধে কঠোর অবস্থান নেয়। ধর্মপ্রচার বন্ধ করতে অস্বীকৃতি জানানোয় প্রজ্ঞানন্দসহ আটজন ভিক্ষুকে দেশ থেকে নির্বাসিত করা হয়। নেপাল থেকে বৌদ্ধ ভিক্ষুদের নির্বাসনের প্রেক্ষিতে সরকারের রোষের থেকে বাঁচতে অন্যান্য ভিক্ষুরা স্থানীয়দের সহায়তায় নিকটবর্তী বলম্বু গ্রামে আত্মগোপন করে।
১৯৪৬ খ্রিষ্টাব্দে আন্তর্জাতিক চাপের কারণে বহিষ্কারাদেশ প্রত্যাহার করা হলে ভারত, তিব্বত, ভুটান ও শ্রীলংকায় ছড়িয়ে থাকা নির্বাসিত ভিক্ষুরা দেশে ফিরে আসেন। এরপরেও সরকার তাদের কর্মকাণ্ড নজরে রাখেন। এ কারণে ভিক্ষুরা নির্বিঘ্নে কাজ করার জন্য ও পুলিশি নজরদারীর বাইরে থেকে থাকার জন্য শহর থেকে দূরে বাস করার সিদ্ধান্ত নেন। এভাবেই একসময় বলম্বু নেপালের থেরোবাদী পুনর্জাগরণের কেন্দ্রে পরিণত হতে থাকে।
স্থানীয়দের অনুদানে বলম্বুতে প্রথম ১৯৪৭ খ্রিষ্টাব্দে একটি বিহারের নির্মাণকাজ শুরু হয়। বিহারের প্রতিষ্ঠাতা প্রজ্ঞানন্দ আধুনিক নেপালের প্রথম সঙ্ঘ মহানায়ক হিসেবে আবির্ভূত হন।
রফিক আল-তামিমি
মুহাম্মদ রফিক আল-তামিমি (محمد رفيق التميمي; ১৮৮৯-১৯৫৭) ২০তম শতকের একজন ফিলিস্তিন আরব শিক্ষাবিদ ও রাজনৈতিক ব্যক্তিত্ব। ১৯৪৫ সালে তিনি আরব উচ্চ কমিটিতে নিয়োগ পান। তিনি ফিলিস্তিনি আরব প্যারামিলিটারি স্কাউট আন্দোলন আল-নাজ্জাদার (১৯৪৫-৪৭) চেয়ারম্যান ছিলেন।
প্রাথমিক জীবন
আল-তামিমি নাবলুসের একটি সুন্নি ভূস্বামী পরিবারের জন্মগ্রহণ করেন। প্রাথমিক ও মাধ্যমিক শিক্ষা তিনি সেখানে সম্পন্ন করেন। এরপর ইস্তানবুলের মারজান প্রিপারেটরি স্কুলে শিক্ষালাভ করেন। এখানে সাফল্য দেখানোর কারণে তিনি একটি প্রতিযোগিতায় অবতীর্ণ হয়ে বিজয়ী হন। ফলে ইস্তানবুলের মুলকিয়া কলেজে ভর্তির সুযোগ পান। উসমানীয় শিক্ষা মন্ত্রণালয়ে তিনি পরিচিতি লাভ করেন এবং প্যারিসের সোরবনে পড়াশোনার সুযোগ পান। সেখান থেকে তিনি সাহিত্য ও শিক্ষা বিষয়ে ডিগ্রি লাভ করেন।
রাজনৈতিক জীবন
বৈরুতের একটি সরকারি বিদ্যালয়ের প্রধান হিসেবে তিনি উসমানীয় সাম্রাজ্যের প্রশাসনে যোগ দেন। উসমানীয় সরকারের অধীনে কাজ করা সত্ত্বেও তিনি ও তার সহকর্মী আউনি আবদুল হাদি ১৯১১ সালে প্যারিসে আল-ফাতাত নামক গোপন সংগঠন গড়ে তোলেন। এই সংগঠনটি উসমানীয় সাম্রাজ্যের কাছ থেকে আরবদের স্বাধীনতা লাভে বিশ্বাসী ছিল। ১৬১৬ সালে প্রথম বিশ্বযুদ্ধ চলাকালীন সময় উসমানীয় কর্মকর্তারা আল-তামিমিকে সাধারণ “গাইড বই” এর জন্য বৈরুত প্রদেশের জাবাল নাবলুস নামক দক্ষিণ অর্ধাংশের তথ্য সংগ্রহের দায়িত্ব দেন।
১৯১৮ সালের ডিসেম্বরে তিনি আল-ফাতাতের কেন্দ্রীয় কমিটিতে নির্বাচিত হন। ১৯১৯ সালের জুলাই মাসে আরব বিদ্রোহের পর আল-তামিমি ইজ্জত দারয়াজা, সাইদ হায়দার ও আল-ফাতাতের ভেতর দিককার অন্যান্য সদস্যদের নিয়ে সিরিয়ান ন্যাশনাল কংগ্রেসে একটি জোট গঠন করেন। এরা বৃহত্তর সিরিয়ায় যেকোনো ধরনের বিদেশী ম্যান্ডেটের (ব্রিটিশ বা ফরাসি) বিরোধিতা করেন। তাদের মতে এটি আরেকটি সাম্রাজ্যবাদী আধিপত্য ছাড়া কিছু না।
১৯৪০ এর দশকের শুরুর দিকে আল-তামিমি ফিলিস্তিন আরব পার্টিতে যোগদান করেন এবং ১৯৪৫ সালে আরব উচ্চ কমিটিতে দলের প্রতিনিধিত্ব করেন। তিনি জাতীয় কমিটির জাফা শাখার চেয়ারম্যানের পদও পান। আল-তামিমি আরব উচ্চ কমিটির চেয়ারম্যান আমিন আল-হুসাইনির ঘনিষ্ঠ সহযোগী হিসেবে পরিচিতি পান। ১৯৪৬ সালে তিনি আল-নাজ্জাদা ও আল-ফুতুয়ার তরুণ আন্দোলনগুলোকে ঐক্যবদ্ধ করতে কাজ করেন। ১৯৪৬ সালের মে মাসে আরব লীগ আরব উচ্চ কমিটিকে বিলুপ্ত করে। এর বদলে সৃষ্ট কায়রো ভিত্তিক আমিন আল-হুসাইনির অধীন আরব উচ্চ কার্যনির্বাহকদের মধ্যে তিনি স্থান পাননি। ব্লোদান সম্মেলনের পর ১৯৪৭ সালের ৫ জানুয়ারি জামাল আল-হুসাইনি কর্তৃক পুনর্গঠিত আরব উচ্চ কমিটিতে পুনরায় নিয়োগ পান। আল-তামিমি ১৯৪৮ সালের ফেব্রুয়ারিতে আরব লীগে ফিলিস্তিনি প্রতিনিধি দলের সদস্য ছিলেন। আরব রাষ্ট্রগুলোর কাছ থেকে ফিলিস্তিনিদের জন্য সামরিক, রাজনৈতিক ও নৈতিক সমর্থন লাভ তাদের লক্ষ্য ছিল।
রাব্বাহ
রাবওয়া (উর্দু, পাঞ্জাবি: ), অফিসিয়াল নাম চেনাব নগর (چناب نگر), পাকিস্তানের পাঞ্জাব প্রদেশের চিনিট জেলার একটি শহর। এটি চেনাব নদীর তীরে অবস্থিত। আহমদীয়া সম্প্রদায়ের প্রধান সদর দফতর এখানে অবস্থিত । ১৯৪৮ সালের ২০শে সেপ্টেম্বর থেকে আহমদীয়া সম্প্রদায়ের সদর দফতর গঠন করা হয়, যেখানে ১৯৪৭ সালে পাকিস্তান সৃষ্টি হওয়ার পর সম্প্রদায়টি ভারতের কাদিয়ান থেকে এটির সদর দপ্তর পাকিস্তানে স্থানান্তরিত করা হয়। ১৯৪৭ সালের আগস্ট মাসে পাকিস্তানের স্বাধীনতা অর্জনের পর আহমদীয়া খলিফাসহ সমাজের অন্যান্য বেশিরভাগ ভারতীয়ই নিজ দেশ থেকে চলে আসেন এবং রাবওয়ায় বসবাস শুরু করেন।। বর্তমানে সম্প্রদায়টির সদর দপ্তর প্রতিষ্ঠার জন্য বর্তমান সরকারের কাছ থেকে রাবওয়া এলাকাটি ইজারা নিয়েছেন।
ইতিহাস
ঐতিহাসিক দৃষ্টিকোণ থেকে, রাবওয়া হচ্ছে মুহাম্মদ বিন কাশিম সিন্ধু ও মুলতান জয় করে চিনাব নদী অতিক্রম করে কাশ্মির দিকে অগ্রসর হয়েছিলেন। এখানে আরবরা "চন্দ্রোদ" (যেটি সম্ভবত চিনিটের প্রাচীন নাম) হিন্দু রাজা বিরুদ্ধে যুদ্ধ করে জয়ী হয়। উক্ত যুদ্ধে ১০০ জনেরও বেশি সৈন্য নিহত হয় বর্তমান সময়ে সমাধিস্থলটি "শহীদদের কবরস্থান" নামে চিনিটের মধ্যে পরিচিতি লাভ করেছে।
রাবওয়া প্রতিষ্ঠার পূর্বে এলাকাটি অনুর্বর ছিল এবং "চক দিগিয়ান" নামে পরিচিত ছিল। অধিকাংশ কাদিয়ান সদস্যের অভিবাসনের পর জমিটি আহমদীয়া মুসলিম সম্প্রদায়ের কাছে ইজারা দেওয়া হয়েছিল এবং ভারতের পাঞ্জাবের অন্যান্য অংশকে পুরানো সদর দপ্তর থেকে নতুনভাবে পাকিস্তানে নির্মাণ করা হয়।
নাম পরিবর্তন
১৯৯৮ সালের ১৭ নভেম্বর তারিখে পাঞ্জাব বিধানসভা রাবওয়া নাম পরিবর্তন করার জন্য একটি রেজোলিউশন পেশ করে। পাঞ্জাব সরকার ১২ই ডিসেম্বর একটি বিজ্ঞপ্তি জারি করে যে, রাবওয়া শহরের নতুন নাম 'নবীন কাদিয়ান' তাত্ক্ষণিকভাবে রাখা হয়। ১৯৯৯ সালের ১৪ই ফেব্রুয়ারি তারিখে আরেকটি বিজ্ঞপ্তি জারি করা হয় যে, পূর্বের বিজ্ঞপ্তিটি স্থগিত করে নবীন কাদিয়ানকে থেকে 'চেনাব নগর' (যার অর্থ: চেনাবের শহর) নামে নামান্তর করা হয়। এছাড়াও অন্যান্য বিবেচিত নাম ছিল চক ডিগিয়ান, মোস্তফা আবেদ, সিদ্দিক আবেদ ইত্যাদি। রাব্বাহ এর নাম পরিবর্তন করার জন্য প্রণীত নীতিমালা পাঞ্জাব সংসদের একজন বেসরকারী সদস্যের ব্যবসা দিবসে সর্বসম্মতিক্রমে পাশ করা হয়। যাইহোক, ২৭৫ জন শক্তিশালী হাউস থেকে মাত্র ৬৭ জন সদস্য উপস্থিত ছিলেন। স্থানীয় জনগণের সাথে কোনরুপ পরামর্শ ছাড়া নামটি পরিবর্তন করা হয়েছিল। রাবওয়া একটি নাগরিক অধিকার সংগঠন এই প্রস্তাবটিকে; "অসাংবিধানিক, অনৈতিক এবং সভ্য সমাজের সমস্ত নিয়মনীতির পরিপন্থী, যেটি অসহিষ্ণুতা, সংকীর্ণ অগ্রগতী এবং কপটতা সৃষ্টি করবে" বলে অভিহিত করে।
পতিরাম
পতিরাম ভারতের পশ্চিমবঙ্গ রাজ্যের দক্ষিণ দিনাজপুরর হরিপাল সিডি ব্লকের বালুরঘাট মহকুমার একটি গ্রাম। পতিরাম আত্রাই নদীর পাশে অবস্থিত। এটি জেলা সদর বালুরঘাট থেকে ১১ কিলোমিটার দূরে।
ভূগোল
পতিরাম গ্রাম ভারতের দক্ষিণ দিনাজপুর জেলায় অবস্থিত। এটি ৮৮°৪৫' পূর্ব দ্রাঘিমাংশ এবং ২৫°১৯' উত্তর অক্ষাংশে অবস্থিত। গ্রামের মানুষেরা  বাংলা,ইংরেজি ও সন্তালি ভাষায় কথা বলে।
শিক্ষা ও স্বাস্থ্য
যামিনী মজুমদার মেমোরিয়াল কলেজটি ২০০৮ সালে পতিরামে প্রতিষ্ঠিত হয়েছিল। গৌড় বঙ্গ বিশ্ববিদ্যালয়ের সাথে যুক্ত, এটি বাংলা, ইংরেজি, সংস্কৃত, ইতিহাস ও রাষ্ট্রবিজ্ঞানের অনার্স এবং চারুকলার একটি সাধারণ কোর্স প্রদান করে।
মনোরমা পল্লী পাঠাগার নামে একটি গ্রন্থাগার রয়েছে। এখানে বাংলা এবং ইংরেজি ভাষার মাধ্যমে শিক্ষাদান করা হয়।
অর্থনীতি
পতিরামে তালতলা মোড়ের কাছে "পতিরাম বাজার" নামে একটি সবজির বাজার রয়েছে যা বেশ বড় একটি বাজার। শহরের চৌরঙ্গীতে একটি ট্যাক্সি স্ট্যান্ড রয়েছে। এই শহরে মিলন মন্দির (ভারত সেবাশ্রম সংঘ) অবস্থিত এবং একটি সরকারী ভেটেরিনারি হাসপাতালও রয়েছে। শহরে মোট ৫টি ব্যাংক রয়েছে, যেমন স্টেট ব্যাংক অব ইন্ডিয়া, বঙ্গিয়া গ্রামীণ বিকাশ ব্যাংক, বন্ধন ব্যাংক, মুথুট ফিনান্স এবং সমবায় ব্যাংক। এই শহরে স্টেট ব্যাঙ্কের দুটি এটিএম, দুটি এবং একটি অ্যাক্সিস ব্যাঙ্কের এটিএম পাওয়া যায়।
সংস্কৃতি
পতিরামের প্রধান উত্সবগুলি মধ্য দুর্গা পূজা, ঈদ এবং বড়দিন। নীচা বান্দর দুর্গা পূজা, আরবিন্দ পল্লীর দুর্গা পূজা, ফানাব পল্লীর দুর্গা পূজা, সাহাপাড়া দুর্গাপুজো এবং কদম তলির দুর্গা পূজা খুব জনপ্রিয়। কালী পূজা এবং বিশ্বকর্মা পূজাও এখানে উদযাপিত হয় ধুমধাম করে। এই গ্রামে অনেকগুলি পল্লী এবং পাড়া রয়েছে যেমন নীচা বান্দর, দক্ষিণ পাড়া (মাস্টার পাড়া), কদম তলি, সাহা পাড়া, কাছারি পাড়া, অরবিন্দ পল্লী, প্রণব পল্লী, ডাক বাংলো পাড়া, ইছামতি, পিরোজপুর, বরাম ইত্যাদি।
উৎসব
পতিরামের দুর্গাপূজা, কালী পূজা, সরস্বতী পূজা এবং বিশ্বকর্মা পূজা, শিব রাত্রি ধুমধাম করে পালিত হয়। পতিরামে বিদ্যেশ্বরী কালী মন্দির একটি প্রাচীন এবং বিখ্যাত মন্দির আছে। প্রতিদিন, তীর্থযাত্রীরা বিদ্যাশ্বরী দেবীকে কালী হিসাবে পূজা করে থেকে। পতিরামে শিব মন্দিরও খুব বিখ্যাত এবং বহু লোকজন শিব রাত্রিতে এটি দেখতে আসেন। পতিরাম হিন্দু মিলন মন্দিরটি সাংস্কৃতিক ক্রিয়াকলাপের জন্য সুপরিচিত।
পরিবহন
পতিরাম জেলা শহর বালুরঘাটের সাথে সুসংযুক্ত। এটি হিলি, কুমারগঞ্জ, বালুরঘাট এবং গঙ্গারামপুর এর একটি কেন্দ্রবিন্দু। এটি বাসে ও ট্রেনে করে শিলিগুড়ি এবং কলকাতা এর সাথে সংযুক্ত। মাহিনগর বিমানবন্দরটি মাত্র ১০ কিলোমিটার দূরে। নিকটবর্তী রেলস্টেশনটি বাউল গ্রামে মল্লিকপুর রেলওয়ে স্টেশন প্রায় ৪ থেকে ৫ কিমি দূরত্বে অবস্থিত।
জার্নাল অব হিউম্যান ইভোল্যুশন
জার্নাল অব হিউম্যান ইভোলিউশন (Journal of Human Evolution) হচ্ছে, বিবর্তনের ক্ষেত্রে মাসিক পিয়ার রিভিউ করা বিজ্ঞানমুলক সাময়িকী। এটা বিশেষ করে মানুষ এবং প্রাইমেটের বিবর্তন নিয়ে মাজ করে। ১৯৭২ সালে এটা প্রতিষ্ঠিত হয়েছে এবং এলসভিয়ার তা কাগজে ও সায়েন্স ডিরেক্টের মাধ্যমে অনলাইনে তা প্রকাশ করে। ২০১৫ সালের নভেম্বর পর্যন্ত এর ভলিউম সংখ্যা দাড়িয়েছে ৮৮তে। এর প্রধান সম্পাদক হচ্ছেন সারাহ এলটন (দারহাম বিশ্ববিদ্যালয়) এবং মাইক প্লাভকান (আরকানসাস বিশ্ববিদ্যালয়).
পারস্পরিক ক্রিয়া করা থার্ড ডাইমেনশনাল মডেল
প্রকাশক এলসভিয়ার, তিন মাত্রার দর্শন করা যাবে, এইধরনের যন্ত্র, এই জার্নালের জন্য ব্যবহার করে। যার ফলে লেখক তার অনলাইনে প্রকাশিত আর্টিকেলকে তৃতীয় মাত্রার মডেল এবং স্ক্যানার দিয়ে দেখতে পারে। জটিল ধারণাকে এই মডেল তিন মাত্রায় দেখাতে পারে বিধায়, আর্টিকেলে প্রকাশিত জটিল ধারণা সহজে বোধগম্য হয়।
মোহাম্মদ নাসিরউদ্দীন
মোহাম্মদ নাসিরউদ্দীন (২০ নভেম্বর ১৮৮৮ – ২১ মে ১৯৯৪) মুসলিম বাংলার সাময়িক পত্র, সাংবাদিকতা ও সাহিত্য আন্দোলনের পথিকৃৎ এবং বিশিষ্ট সম্পাদক। তিনি বাংলা ১২৯৫ সনের ৩ অগ্রহায়ণ (২০ নভেম্বর ১৮৮৮) বর্তমান চাঁদপুর জেলার পাইকারদী গ্রামে জন্মগ্রহণ করেন।
কর্মজীবন
পেশাগত জীবনে প্রথমে তিনি স্বল্প বেতনে স্টিমার কোম্পানির স্টেশন মাস্টারের সহকারী এবং পরে বীমা কোম্পানির প্রতিনিধি হিসেবে কাজ করেন। এছাড়াও তিনি তার কর্মজীবনে ছিলেন বাংলা একাডেমির ফেলো এবং জাতীয় জাদুঘর ও নজরুল ইনিস্টিটিউটের ট্রাস্টি বোর্ডের চেয়ারম্যান।
সাংবাদিকতা
প্রথম জীবনে ইন্স্যুরেন্স কোম্পানিতে চাকরি করলেও কলকাতায় গিয়ে সাংবাদিকতা পেশাকে বেছে নেন। ১৯১৮ সালের ২ ডিসেম্বর তিনি কলকাতা থেকে সম্পূর্ণ নিজ উদ্যোগে ও সম্পাদনায় প্রকাশ করেন সচিত্র সাহিত্য পত্রিকা মাসিক সওগাত। ১৯২৬ সালে তিনি "সওগাত সাহিত্য মজলিশ" সৃষ্টি করেন। ১৯৩৩ সালে তিনি আরও প্রকাশ করেন বার্ষিক সওগাত। একই বছর সওগাত কালার প্রিন্টিং প্রেস নামে একটি ছাপাখানা স্থাপন করেন। এছাড়াও তিনি প্রকাশ করেন সাপ্তাহিক সওগাত (১৯৩৪), সচিত্র মহিলা সওগাত (১৯৩৭), শিশু সওগাত এবং ১৯৪৭ সালে প্রকাশ করেন সচিত্র সাপ্তাহিক বেগম পত্রিকা।
পুরস্কার ও সম্মাননা
১৯৮৯ সালে তাকে তার জন্মশতবর্ষপূর্তি উপলক্ষে জাতীয়ভাবে সংবর্ধিত করা হয়। তার অন্যান্য উল্লেখযোগ্য পুরস্কার হল একুশে পদক, স্বাধীনতা দিবস পুরস্কার, বাংলা একাডেমির সম্মাননা পুরস্কার এবং ঢাকা মিউনিসিপ্যাল কর্পোরেশন পদক। উল্লেখ্য যে, ১৯৭৬ সাল থেকে কবি সাহিত্যিকদের জন্য প্রবর্তন করা হয়েছে তার নামাঙ্কিত স্বর্ণপদক।
মৃত্যু
১০৫ বছর বয়সে ১৯৯৪ সালের ২১ মে (৭ জ্যৈষ্ঠ ১৪০১) ঢাকায় মৃত্যুবরণ করেন।
অনুরাধা কাপুর
অনুরাধা কাপুর হলেন একজন ভারতীয় নাট্য পরিচালিকা এবং নাট্য অধ্যাপক। তিনি তিন দশকেরও বেশি সময় ধরে রাষ্ট্রীয় নাট্য বিদ্যালয়ে (এনএসডি) শিক্ষকতা করেছেন এবং ছয় বছর যাবত (২০০৭-২০১৩) রাষ্ট্রীয় নাট্য বিদ্যালয়ের পরিচালিকা হিসেবে দায়িত্ব পালন করেছিলেন। নাট্য পরিচালক হিসাবে তার কাজের জন্য ২০০৪ সালে তিনি সংগীত নাটক অকাদেমি পুরস্কার পেয়েছেন। নাট্যজগতে শ্রেষ্ঠত্বের জন্য ২০১৬ সালে, তিনি জে বসন্তন লাইফটাইম অ্যাচিভমেন্ট অ্যাওয়ার্ড পেয়েছেন।
প্রারম্ভিক জীবন
অনুরাধা কাপুর ১৯৫১ সালে নৈনিতালে জন্মগ্রহণ করেছিলেন। তিনি নতুন দিল্লির মডার্ন স্কুলের দীর্ঘমেয়াদী অধ্যক্ষ এম. এন. কাপুর এবং অমৃতা কাপুরের কন্যা। শিল্প ইতিহাসবিদ ও সমালোচক গীতা কাপুর তার বোন। নয়াদিল্লির মডার্ন স্কুল থেকে পড়াশোনা শেষ করে তিনি দিল্লির মিরান্ডা হাউসে ইংরেজি অধ্যয়ন করেন। ১৯৭৩ সালে তিনি দিল্লি বিশ্ববিদ্যালয় থেকে ইংরেজিতে স্নাতকোত্তর ডিগ্রি অর্জন করেছেন।
মালেগাঁও
মালেগাঁও (Malegaon) ভারতের মহারাষ্ট্র রাজ্যের নাশিক জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৮ মিটার (১৪৩৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মালেগাঁও শহরের জনসংখ্যা হল ৪০৯,১৯০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে মালেগাঁও এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
লোকি (কমিক্স)
লোকি হলো আমেরিকান কমিক্স বইয়ের একটি কাল্পনিক চরিত্র, যা মার্ভেল কমিক্স দ্বারা প্রকাশিত। এটি লেখক স্ট্যান লি, হস্তলিপিকার ল্যারি লাইবার এবং পেনসিলার জ্যাক কার্বি দ্বারা রচিত। চরিত্রটির একটি সংস্করণের ভেনাস #৬-এ প্রথম আবির্ভাব ঘঠে। বর্তমান দিনের লোকির অবতারে জার্নি ইন্টু মিস্টিরি #৮৫ (অক্টোবর ১৯৬২)-এ প্রথমবারের জন্য আবির্ভাব ঘঠে। চরিত্রটি একই নামে একজন নর্স দেবতার উপর ভিত্তি করে রচিত এবং তিনি হলেন দুষ্টামির অ্যাসগার্ডীয় দেবতা। তিনি হলেন সুপারহিরো থর-এর গৃহীত ভাই এবং প্রায়শ তার শত্রু। কিন্তু বছরের পর বছর তাকে একজন বিরোধী নায়ক হিসেবে দেখানো হয়েছে।
লোকি বহুসংখ্যক চলমান ধারাবাহিক, সীমিত ধারাবাহিক এবং অন্য মহাবিশ্বের ধারাবাহিক আবির্ভূত হন, যার মধ্যে রয়েছে তার নিজের ৪-সংস্করণকৃত ধারাবাহিক লোকি (২০০৪)। তিনি ছিলেন জার্নি ইন্টু মিস্টিরি-এর সংস্করণ ৬২২ থেকে ৬৪৫-এ প্রধান চরিত্র এবং ২০১৩ সালের ইয়াং অ্যাভেঞ্জার্স-এর নতুন সংস্করণে আবির্বূত হন। তিনি তার একক ধারাবাহিক লোকি: এজেণ্ট অফ অ্যাসগার্ড এবং আবার পরবর্তীতে ২০১৬ সালের ভোট লোকি-এ আবির্ভূত হওয়া শুরু করেন। এছাড়াও, চরিত্রটি এনিমেটেড টিভি ধারাবাহিক, চলচ্চিত্র, ভিডিও গেম, পোশাক এবং খেলনার মতো মার্ভেলের ব্যবসায় যুক্ত।
২০০৯ সালে, আইজিএন-এর সর্বসময়ের শ্রেষ্ঠ কমিক বই খলনায়কের তালিকায় ৮ম স্থান এবং পুনরায় ২০১৪ সালে, সর্বসময়ের শ্রেষ্ঠ কমিক বই খলনায়কের তালিকায় ৪থ স্থানে সারিবদ্ধ করা হয়। মার্ভেল সিনেম্যাটিক ইউনিভার্সে লোকির চরিত্রে অভিনয় করেছেন টম হিডেলস্টোন। চরিত্রটি সেখানে প্রথমবারের জন্য ২০১১ সালের মারপিঠধর্মী চলচ্চিত্র থর-এ আবির্ভূত হন এবং ক্রমানুসারে, দি অ্যাভেঞ্জার্স (২০১২), থর: দ্য ডার্ক ওয়ার্ল্ড (২০১৩), থর: র‌্যাগনারক (২০১৭), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯) চলচ্চিত্রে।
বিএন জরিপ বোট
বিএন জরিপ বোট হলো বাংলাদেশে নির্মিত জরিপ জাহাজের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। প্রতিটি জাহাজ সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্যক্রম পরিচালনা করতে সক্ষম।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। দেশের অভ্যন্তরীণ অগভীর ও সংকীর্ণ উপকূলীয় এলাকায় সহজে চলাচলের উপযোগী এবং সকল প্রকার হাইড্রোগ্রাফিক ও ওশানোগ্রাফিক জরিপ কার্যক্রম পরিচালনা করতে সক্ষম জাহাজের প্রয়োজনীয়তা পরিলক্ষিত হয়। এরই ধারাবাহিকতায় ৩ জুন, ২০১৮ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যে জরিপ জাহাজ নির্মাণ সংক্রান্ত চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর। ৯ জুলাই, ২০১৮ সালে জাহাজ নির্মাণে প্রয়োজনীয় উপকরণ সরবরাহের জন্য খুলনা শিপইয়ার্ড এবং এমআরজেড ইন্টারন্যাশনাল কোম্পানির মধ্যে চুক্তি স্বাক্ষরিত হয়। পরবর্তীতে ১০ সেপ্টেম্বর, ২০১৮ সালে তৎকালীন সহকারী নৌবাহিনী প্রধান (ম্যাটেরিয়াল) রিয়ার এডমিরাল এম শফিউল আজম- এনইউপি, এনডিসি, পিএসসি মহোদয় কর্তৃক কিল লেয়িং এর মাধ্যমে আনুষ্ঠানিকভাবে জাহাজের নির্মাণ কাজ শুরু হয়। গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় সর্বশেষ ১৪ মে, ২০২০ সালে জাহাজটির লঞ্চিং অনুষ্ঠান সম্পন্ন হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরন করে জাহাজটি নির্মিত হয়।
বৈশিষ্ট্য ও যান্ত্রিক কাঠামো
বিএন জরিপ বোট-শ্রেণীর প্রতিটি জাহাজের দৈর্ঘ্য, প্রস্থ এবং গভীরতা । এছাড়াও জাহাজে রয়েছে ২টি  কামিন্স কিউএসবি৬.৭ ডিজেল ইঞ্জিন (মার্কিন যুক্তরাষ্ট্র) এবং ২টি ২২.৪ কিলোওয়াট বেটা মেরিন জেনারেটর (যুক্তরাজ্য)। যার ফলে জাহাজ দুটি ঘন্টায় সর্বোচ্চ  গতিতে চলতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে:
রণসজ্জা
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
সৌরপাদ বিন্দু
পৃথিবী পৃষ্ঠে অবস্থানকারী কোন পর্যবেক্ষকের মাথার সরাসরি উপরের দিকে যে বিন্দুটি কল্পনা করা হয় সেটাই পর্যবেক্ষকের ঐ অবস্থানের সুবিন্দু। এখন সূর্য ভূপৃষ্ঠস্থ কোন বিন্দুতে উলম্বভাবে অবস্থান করলে অর্থাৎ সূর্য ভূপৃষ্ঠস্থ ঐ বিন্দুটির সুবিন্দুতে অবস্থান করলে উল্লেখিত এই ভূপৃষ্ঠস্থ বিন্দুটিই সৌরপাদ বিন্দু তথা সাবসোলার বিন্দু। সহজভাবে বলা যায়, ভূপৃষ্ঠের যে বিন্দুটি সূর্যের ঠিক নিচে অবস্থান করে সেটাই সৌরপাদ বিন্দু। আবার অন্যভাবে বলা যায়, সূর্য ও পৃথিবীর কেন্দ্রদ্বয়ের সংযোগকারী সরল রেখা পৃথিবী পৃষ্ঠকে যে বিন্দুতে ছেদ করে সে বিন্দুটিই সৌরপাদ বিন্দু। কোন জ্যোতির্বৈজ্ঞানিক বস্তুর সৌরপাদ বিন্দু থেকে সূর্যের দূরত্ব হল ঐ জ্যোতির্বৈজ্ঞানিক বস্তু থেকে সূর্যের সর্বাপেক্ষা নিকটতম দূরত্ব।
পৃথিবীর আহ্নিক ও বার্ষিক গতির ফলে পৃথিবীর সৌরপাদ বিন্দু প্রতিনিয়ত পরিবর্তিত হয়। সৌরপাদ বিন্দু কর্কট সংক্রান্তির সময় কর্কটক্রান্তি রেখাকে এবং মকর সংক্রান্তির সময় মকরক্রান্তি রেখাকে স্পর্শ করে। এছাড়াও বিষুবের সময় এটি নিরক্ষ রেখাকে অতিক্রম করে।
পৃথিবী পৃষ্ঠের যে অংশের উপর সূর্য লম্বভাবে অবস্থান করে সেখানে অর্থাৎ সৌরপাদ বিন্দুতে ও সৌরপাদ বিন্দুসংলগ্ন অংশে কোন বস্তুর ছায়া সোজা নিচের দিকে পড়ে। একারণে বস্তুভেদে এ সময় আপাতভাবে সেখানে ছায়া অদৃশ্য হয়। মার্কিন যুক্তরাষ্ট্রের হাওয়াই দ্বীপপুঞ্জের উপর দিয়ে সূর্যের অতিক্রমকালে একই ঘটনা ঘটে। সেখানে একে লাহাইনা দুপুর বলা হয়।
সৌরপাদ বিন্দুর অবস্থান
নির্দিষ্ট মুহূর্তে সৌরপাদ বিন্দুর অক্ষাংশ ও দ্রাঘিমাংশ :—
যেখানে
চার ঋতুর সংঘটন
প্রাচীন ভারতীয় জ্যোতির্বিদ্যা অনুসারে একটি বছরকে গ্রীষ্ম, বর্ষা, শরৎ, হেমন্ত, শীত ও বসন্ত এ ছয়টি ঋতুতে ভাগ করা হলেও পাশ্চাত্যের দেশগুলোতে বর্ষা ও হেমন্ত ঋতু অনুপস্থিত। পাশ্চাত্য রীতিতে প্রতিটি ঋতুর ব্যাপ্তি তিন মাস। তা যাই হোক, একটি ঋতুতে সৌরপাদ বিন্দু কোথায় অবস্থান করছে তার মাধ্যমে ঐ ঋতুকে সংজ্ঞায়িত করা যায়।
উত্তর গোলার্ধে জ্যোতির্বৈজ্ঞানিকভাবে বসন্ত, গ্রীষ্ম, শরৎ ও শীত ঋতু যথাক্রমে মহাবিষুব, উত্তর অয়নান্ত, জলবিষুব ও দক্ষিণ অয়নান্তের দিন থেকে শুরু হয়। তবে আবহাওয়াগতভাবে বসন্ত, গ্রীষ্ম, শরৎ ও শীত ঋতু শুরু হয় যথাক্রমে মার্চ, জুন, সেপ্টেম্বর ও ডিসেম্বর মাসের প্রথম দিন থেকে। আর দক্ষিণ গোলার্ধে আবহাওয়াগতভাবে বসন্ত, গ্রীষ্ম, শরৎ ও শীত ঋতু শুরু হবে যথাক্রমে সেপ্টেম্বর, ডিসেম্বর মার্চ ও জুন মাসের প্রথম দিন থেকে।
এ. কে. এম. জাহাঙ্গীর খান
'''এ. কে. এম. জাহাঙ্গীর খান''' (২১ এপ্রিল ১৯৩৯ – ১৫ ফেব্রুয়ারি ২০২০) বাংলাদেশের একজম চলচ্চিত্র প্রযোজক ছিলেন। তিনি ৪৩টি চলচ্চিত্র প্রযোজনা করেছিলেন। তিনি "মুভি মোগল" নামে পরিচিত ছিলেন।
জীবনী
এ. কে. এম. জাহাঙ্গীর খান ১৯৩৯ সালের ২১ এপ্রিল কুমিল্লার চৌদ্দগ্রামে জন্মগ্রহণ করেন। তিনি ঢাকা কলেজিয়েট স্কুল থেকে ১৯৫৮ সালে মাধ্যমিক শিক্ষা সম্পন্ন করেন। এরপর, ১৯৬০ ও ১৯৬২ সালে তিনি জগন্নাথ কলেজ থেকে উচ্চমাধ্যমিক ও স্নাতক শিক্ষা সম্পন্ন করেন।
এ. কে. এম. জাহাঙ্গীর খান আলমগীর পিকচার্সের ব্যানারে চলচ্চিত্র প্রযোজনা করতেন। তিনি নয়নমণি, কি যে করি, সীমানা পেরিয়ে, চন্দ্রনাথ ও শুভদা এর মত চলচ্চিত্র প্রযোজনা করেছেন। নয়নমণি দুই বিভাগে, কি যে করি এক বিভাগে, সীমানা পেরিয়ে চার বিভাগে, চন্দ্রনাথ চার বিভাগে ও শুভদা তের বিভাগে জাতীয় চলচ্চিত্র পুরস্কার জিতেছিল। তিনি ১৯৭৮ সালে আহমদ জামান চৌধুরীর নিকট থেকে "মুভি মোগল" উপাধি লাভ করেন। ১৯৯৮ সালে তার প্রযোজিত সর্বশেষ চলচ্চিত্র রঙিন নয়নমণি মুক্তি পেয়েছিল।
এ. কে. এম. জাহাঙ্গীর খান ২০২০ সালেত ১৫ ফেব্রুয়ারি ঢাকার ইউনাইটেড হাসপাতালে ৮০ বছর বয়সে মৃত্যুবরণ করেন।
আশরাফুল হক (বীর প্রতীক)
আশরাফুল হক (জন্ম: অজানা - মৃত্যু: ১৯৯৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আশরাফুল হকের জন্ম কুমিল্লা সিটি করপোরেশনের বাদুড়তলা, কান্দিরপাড়ে। তার বাবার নাম হাবিবুল হক এবং মায়ের নাম আঞ্জুমান আরা বেগম। তার স্ত্রীর নাম শাহীন সুলতানা। তাদের চার ছেলে ও এক মেয়ে।
কর্মজীবন
আশরাফুল হক ১৯৭১ সালে রাজনৈতিক কর্মী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। প্রশিক্ষণ নিয়ে যুদ্ধ করেন ৪ নম্বর সেক্টরের জালালপুর সাবসেক্টরসহ সিলেটের বিভিন্ন স্থানে। যুদ্ধে তিনি অগ্রভাগে থাকতেন।
মুক্তিযুদ্ধে ভূমিকা
বাংলাদেশের ভেতরে প্রাথমিক অবস্থান থেকে রাতে আশরাফুল হকসহ একদল মুক্তিযোদ্ধা রওনা হন লক্ষ্যস্থলে। রাতের অন্ধকার তেমন গাঢ় নয়। আবছা অন্ধকারে দূরের অনেক কিছু চোখে পড়ে। তাই মুক্তিযোদ্ধারা সবাই সতর্ক। আশরাফুল হক সবার আগে। তার পেছনে সহযোদ্ধারা। সারিবদ্ধভাবে সবাই এগিয়ে যান। তাদের কাছে অস্ত্র বলতে দুটি এলএমজি, বাকি সব স্টেনগান ও রাইফেল। আর কিছু হ্যান্ডগ্রেনেড। তারা আটগ্রাম ডাকবাংলোতে আক্রমণ করবেন। সিলেট জেলার জকিগঞ্জের অন্তর্গত আটগ্রাম। মুক্তিযুদ্ধ চলাকালে সেখানে সরকারি ডাকবাংলোতে ছিল পাকিস্তানি সেনা, ইপিসিএএফ ও তাদের সহযোগী কিছু রাজাকার। সব মিলে ৫৫-৬০ জন। মুক্তিযোদ্ধাদের প্রাথমিক অবস্থান ছিল আটগ্রামের অদূরে নাতানপুরে। যাওয়ার আগে সেখানে তারা তিনটি দলে বিভক্ত হন। একটি দলের নেতৃত্বে থাকেন দুর্ধর্ষ আশরাফুল হক। অপর দুই দলের একটির নেতৃত্ব মাহবুবুর রব সাদী (বীর প্রতীক) এবং অপরটির নেতৃত্ব দেন নিজাম উদ্দীন (বীর উত্তম ও শহীদ)। রাত একটায় একটি দল অবস্থান নেয় কারাবাল্লা গ্রামে। বাকি দুই দল স্রোতস্বিনী কুশিয়ারা নদী অতিক্রম করে রাত যখন দুইটা, তখন একটি দল ডান দিকে এবং অপর দল বাম দিকে এগিয়ে যায়। আশরাফুল হক তার দল নিয়ে ডান দিকে আঁকাবাঁকা পথ ধরে হেঁটে একসময় নিঃশব্দে এবং নির্বিঘ্নেই পৌঁছান লক্ষ্যস্থল ডাকবাংলোর কাছে। জিরো আওয়ার অর্থাৎ আক্রমণের নির্ধারিত সময় ছিল রাত চারটা। তার আগেই তাদের সব প্রস্তুতি শেষ হয়। ভারত থেকে দূরপাল্লার গোলাবর্ষণ শেষ হওয়ামাত্র আশরাফুল হক সহযোদ্ধাদের নিয়ে প্রচণ্ড আক্রমণ শুরু করেন। অন্যান্য দলও একই সময় আক্রমণ শুরু করে। তারা চারদিক থেকে পাকিস্তানি সেনা ও ইপিসিএএফদের ওপর বৃষ্টির মতো গুলি করতে করতে অগ্রসর হন। গুলির খই ফুটতে থাকে ডাকবাংলোতে। প্রবল আক্রমণে পাকিস্তানি সেনা ও ইপিসিএএফরা দিশেহারা হয়ে পড়ে। রাজাকাররা শুরুতেই পালিয়ে যায়। পাকিস্তানি সেনা ও ইপিসিএএফরা মরিয়া হয়ে আক্রমণ প্রতিরোধ করেও ব্যর্থ হয়। তিন ঘণ্টা পর তাদের সেই প্রতিরোধ ভেঙে পড়ে। এরপর তারা রণেভঙ্গ দিয়ে পালিয়ে যায়। কিন্তু এর মধ্যেই নিহত হয় তাদের অনেক। যুদ্ধ শেষে মুক্তিযোদ্ধারা সেখানে শত্রুদের ১৮টি মৃতদেহ পান। এ ঘটনা ১৯৭১ সালের ২২ সেপ্টেম্বর। আটগ্রাম ডাকবাংলোর যুদ্ধ ছিল মুক্তিযোদ্ধাদের জন্য বিরাট এক সাফল্য। অবশ্য এই সাফল্য ছিনিয়ে আনতে গিয়ে আটজন মুক্তিযোদ্ধাও শহীদ হন। আর আহত হন আশরাফুল হকসহ সাতজন। যুদ্ধের একপর্যায়ে প্রথমে তার হাতের আঙুলে এবং পরে বাঁ পায়ে গুলি লাগে। এর পরও তিনি যুদ্ধক্ষেত্র ছেড়ে যাননি। সহযোদ্ধাদের পাশে থেকে তাদের মনোবল জোগান। কিন্তু যুদ্ধ শেষ হওয়ার আধা ঘণ্টা বা এর কিছু আগে তার কোমরে শেলের স্প্লিন্টার লাগে। এতে তিনি গুরুতর আহত হন। তখন সহযোদ্ধারা তাকে দ্রুত পাঠিয়ে দেন ভারতে। সেখানে তার চিকিৎসা হয় প্রথমে গৌহাটি হাসপাতালে। এরপর উন্নত চিকিৎসার জন্য ভারতের বিভিন্ন হাসপাতালে পাঠানো হয়। সুস্থ হয়ে ৩ ডিসেম্বর তিনি পুনরায় যুদ্ধে যোগ দেন।
স্পেশাল সিকিউরিটি অ্যান্ড প্রটেকশন ব্যাটালিয়ন
বিশেষ নিরাপত্তা ও সুরক্ষা ব্যাটালিয়ন ( এসপিবিএন ) বাংলাদেশ পুলিশের একটি বিশেষ শাখা। এই বিশেষ ব্যাটালিয়নটি বাংলাদেশের রাষ্ট্রপতি, বাংলাদেশের প্রধানমন্ত্রী, এবং বিদেশী মাননীয় ভিজিটরসহ সরকারের দ্বারা ভিআইপি হিসাবে মনোনীত কোনো ব্যক্তিকে সুরক্ষা প্রদানের জন্য তৈরি করা হয়। এই বিশেষ পুলিশ বাহিনী বিভিন্ন ভিআইপিদের অফিস কার্যালয় ও তাদের বাসস্থান এবং তাদের অনুষ্ঠানের স্থানগুলির নিরাপত্তা প্রদানের কাজে নিয়োজিত থাকে। এটি স্পেশাল সিকিউরিটি ফোর্স, স্পেশাল ব্রাঞ্চ, ঢাকা মেট্রোপলিটন পুলিশ (ডিএমপি) এবং প্রেসিডেন্ট গার্ড রেজিমেন্টের পাশাপাশি কাজ করে।
এটি ২৬ ডিসেম্বর ২০১১ সালে গঠিত হলেও, ২০১৩ সালের ৪ জুলাই হতে আনুষ্ঠানিকভাবে যাত্রা শুরু করে।
সংগঠন
বাংলাদেশ পুলিশের এই বিশেষ ইউনিটটি পুলিশের একজন ডেপুটি ইন্সপেক্টর জেনারেল (ডিআইজি) এর অধীনে নিয়ন্ত্রিত হয়। প্রধানত এসপিবিএন-এ দুটি বিশেষ ব্যাটালিয়ন রয়েছে যার প্রত্যেকটির নেতৃত্বে রয়েছে একজন সুপারিনটেনডেন্ট অফ পুলিশ (কমান্ডিং অফিসার)। প্রত্যেকটি ব্যাটেলিয়নে রয়েছে ৭০০ জন পুলিশ সদস্য যার ভেতরে ১২ জন অতিরিক্ত সুপারিনটেনডেন্টসহ ১৫ জন সহকারী সুপারিনটেনডেন্ট, ৩৩ জন ইন্সপেক্টরসহ সাব-ইন্সপেক্টর, সহকারী উপ-পরিদর্শক, নায়েক ও কনস্টেবল সদস্য। একটি নিবিড় নির্বাচন পদ্ধতির মাধ্যমে সকল পুলিশ কর্মকর্তা ও কর্মচারী বাংলাদেশ পুলিশ থেকে এই ইউনিটটিতে নিয়োগ প্রাপ্ত হয়।
প্রশিক্ষণ
ভিআইপিদের নিরাপত্তা এবং বাংলাদেশ সফররত অতিথির নিরাপত্তা প্রদান করাই এই ইউনিটের প্রাথমিক দায়িত্ব। সুতরাং, সকল এসপিবিএন কর্মকর্তা / সদস্যদেরকে ভিআইপিদের সুরক্ষা এবং খালি হাতে যুদ্ধ বিষয়ে প্রশিক্ষণ কৌশল শেখা বাধ্যতামূলক।
এছাড়াও তারা আগ্নেয়াস্ত্র, আক্রমণ ও হামলা, মোটরক্যাড সুরক্ষা, ভিড় নিয়ন্ত্রণ, আত্ম-প্রতিরক্ষা, কৌশলগত ড্রাইভিং, শারীরিক ও কৌশলগত প্রশিক্ষণ, সাঁতার, অনুসন্ধান ও সুইপিং কৌশল, আইইডি এবং ইওডি প্রশিক্ষণ, অগ্নি নির্বাপন এবং সংকট ব্যবস্থাপনা এবং শারীরিক আঘাতে প্রাথমিকভাবে জীবন বাঁচানো এই সকল বিষয়ে প্রশিক্ষণ প্রাপ্ত হয়ে থাকেন। তারা ফায়ারিং রেঞ্জে সিমুলেশন তৈরি করে গোলাগুলির অনুশীলন করে থাকে। তাদের অভ্যন্তরীণ প্রশিক্ষণ বাহিনীর বাইরে, বিশেষ নিরাপত্তা বাহিনীর প্রশিক্ষক, রাষ্ট্রপতি গার্ড রেজিমেন্ট, ফায়ার সার্ভিস ও সিভিল ডিফেন্স বিভাগ এবং অন্যান্য পুলিশ প্রশিক্ষণ বিশেষজ্ঞগণ তাদের প্রশিক্ষণ পরিচালনা করে থাকে। কোর্স দুই থেকে ছয় সপ্তাহের মত হতে থাকে। এসপিবিএন কর্মকর্তাদের জন্য প্রথম প্রশিক্ষণ কোর্স উদ্বোধন করেন স্বরাষ্ট্র প্রতিমন্ত্রী মহিউদ্দিন খান আলমগীর।
যানবাহন
নিসান প্যাট্রোল ওয়াই৬১ এবং টয়োটা ল্যান্ড ক্রুজার ২০০ সিরিজগুলি প্রায়ই এসইউভি আকারে সুরক্ষামূলক মিশনে পাঠান হয়।
অস্ত্রশস্ত্র
সমস্ত এসপিবিএন এর জন্য স্ট্যান্ডার্ড ইস্যুকৃত সাইড আর্মস গুলি হল গ্লক ১৭ এবং গ্লক ১৯, এছাড়া হেকলার ও কক এমপি৫ এর সংক্ষিপ্ত সংস্করণটি স্ট্যান্ডার্ড এসএমজি এবং এই দুই অস্ত্রের একাধিক মিশ্রনে এসপিবিএন সদ্যসদের প্রদান করা হয়। এসপিবিএন ২০১৫ সালের মার্চ থেকে অত্যন্ত পরিশীলিত অস্ত্র এসএমটি৯ (ব্রাজিলে তৈরি) ব্যবহার শুরু করে।
আগ্নেয়াস্ত্র ছাড়াও এসপিবিএন কর্মকর্তারা এএসপি সম্প্রসারণযোগ্য ব্যাটন বা টেজার এরমত কম প্রাণঘাতী বিকল্প অস্ত্র বহন করে। হামলা চালাকালীন সময় ভিআইপি-দের নিরাপদ আশ্রয়ে সরিয়ে নেবার জন্য স্টুন গ্রেনেড এবং ধোঁয়া গ্রেনেড ব্যবহার করে থাকে।
অ্যান্ডি ম্যাককে
অ্যান্ড্রু জন ম্যাককে (জন্ম: ১৭ এপ্রিল, ১৯৮০) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেন। রাজ্য চ্যাম্পিয়নশীপে ওয়েলিংটন ফায়ারবার্ডস দলে প্রতিনিধিত্ব করছেন।
খেলোয়াড়ী জীবন
২০০৯-১০ মৌসুমে অকল্যান্ড এইসেস দলের পক্ষে খেলেন। এরপর তিনি ওয়েলিংটন ফায়ারবার্ডস দলে স্থানান্তরিত হন। ৫ ফেব্রুয়ারি, ২০১০ তারিখে নেপিয়ারে অনুষ্ঠিত একদিনের আন্তর্জাতিকে বাংলাদেশ দলের বিপক্ষে অভিষেক ঘটে তার। এরপর একই সালের ২০ নভেম্বর তারিখে ভারতের বিরুদ্ধে টেস্টে অভিষেক ঘটে নাগপুরে। ঐ খেলায় তিনি শচীন তেন্ডুলকরকে আউট করে প্রথম উইকেট পান।
আল জুম'আ মসজিদ
আল জুম'আ মসজিদ (مسجد الجمعة), এছাড়াও মসজিদটি বানি সেলিম মসজিদ, আল ওয়াদি মসজিদ, আল গুবাইব মসজিদ বা আতিকাহ মসজিদ হিসাবে পরিচিত, Also known as Masjid Banī Sālim (مَسْجِد بَنِي سَالِم), মসজিদটি সৌদি আরবের মদিনা শহরে অবস্থিত। স্থানীয়দের মতে, নবী মুহাম্মাদ এবং তার সাহাবীগণ মক্কা থেকে মদিনায় হিজরতের সময়  প্রথমবারের মত এই স্থানে জুমার নামাজ আদায় করেছিলেন।
ইতিহাস
ইসলামের নবী মুহাম্মদ ও তার মুহাজিরগন (হিজরতের সঙ্গীরা) মক্কা থেকে মদীনা পর্যন্ত হিজরতের পথে, হিজরি (ইসলামি বর্ষপঞ্জি) ১ম বর্ষের রবিউল আউয়াল মাসের ১২ তারিখ, সোমবার, চার দিনের জন্য কুবা অঞ্চলে কাফেলা থামিয়েছিলেন। শুক্রবার সকালে তারা পুনরায় মদিনার পথে যাত্রা শুরু করেন এবং ওয়াদি রানুনা অঞ্চলে কাফেলা থামিয়ে সেখানে জুমার নামাজ আদায় করেছিলেন। এ অঞ্চলটিকে আজও 'জুমাহ' বলে উল্লেখ করা হয়।
নেইমারের আন্তর্জাতিক গোলের তালিকা
নেইমার দা সিলভা সান্তোস জুনিয়র (জন্ম ৫ ফেব্রুয়ারি ১৯৯২), সাধারণত নেইমার নামে পরিচিত, একজন ব্রাজিলীয় পেশাদার ফুটবলার, যিনি ফরাসি ক্লাব পারি সাঁ-জেরমাঁ এবং ব্রাজিল জাতীয় দলের হয়ে একজন ফরোয়ার্ড বা উইঙ্গার হিসেবে খেলেন। তাকে আধুনিক বিশ্বের উদীয়মান ফুটবলারদের মধ্যে অন্যতম মনে করা হয়। তিনি ১২২ ম্যাচে 77 গোল করে ব্রাজিল জাতীয় ফুটবল দলের সর্বকালের সেরা ফুটবলার পেলের সমান গোল করেন।
সাইনি
সাইনি হল উত্তর ভারতের একটি জাতি যারা ঐতিহ্যগতভাবে জমিদার (জমিদার) এবং কৃষক ছিল। সাইনিরা দাবি করে তারা রাজা শূরসেন এবং সেইসাথে কৃষ্ণ ও পুরু রাজার বংশধর। তারা বলে যে তারা প্রাচীন শূরসাইনি বংশের সাথে সম্পর্কিত, এবং সেটি পুরাণ সাহিত্যে উল্লেখ করা হয়েছে। উত্তরপ্রদেশ,  পাঞ্জাব, হরিয়ানা, রাজস্থান এবং মধ্যপ্রদেশ রাজ্যে অন্যান্য অনগ্রসর শ্রেণী (ওবিসি) হিসেবে সাইনি সম্প্রদায়কে সরকারি চাকরি ও শিক্ষা প্রতিষ্ঠানে সংরক্ষণ দেওয়া হয়।
১৮৫৭ সালের সিপাহি বিদ্রোহের পরে ব্রিটিশ ভারত যুগে একটি সংবিধিবদ্ধ কৃষি উপজাতি এবং একটি মনোনীত যোদ্ধা জাতি হিসাবে সাইনিরা প্রধানত কৃষি এবং সামরিক পরিষেবা উভয় ক্ষেত্রেই নিযুক্ত ছিল। ভারতের স্বাধীনতার পর থেকে, তারা উচ্চ সম্মানের পেশায় (হোয়াইট কলার জব) নিযুক্ত হয়েছে।
সাইনিরা হিন্দু এবং শিখ উভয় ধর্মেই বিশ্বাস করে। দিল্লিতে তাদের সাইনি রাজপুত মহাসভা নামে একটি জাতীয় সংগঠন রয়েছে, যা ১৯২০ সালে প্রতিষ্ঠিত হয়েছিল।
শিক্ষাগত
রাজপুতানার রাজপুত মালিদের সাথে গেহলট এবং বংশীধররা কিছু মিলের লক্ষণ দেখায়, তারা রাজপুত বংশোদ্ভূত বলেও দাবি করে।
ব্রিটিশ যুগ
ব্রিটিশ আমলে সাইনিদের একটি সংবিধিবদ্ধ কৃষি উপজাতি এবং পরবর্তীতে, একটি সামরিক জাতি হিসাবে শ্রেণীবদ্ধ করা হয়েছিল। পরেরটি ছিল একটি প্রশাসনিক পরিকল্পনা, যেটি বৈজ্ঞানিক বর্ণবাদের তত্ত্বের উপর ভিত্তি করে তৈরি হয়েছিল, সেগুলি এখন আর মানা হয়না। সেই তত্ত্ব অনুযায়ী জাতিগত সম্প্রদায়গুলিকে যোদ্ধা বা অযোদ্ধা হিসাবে শ্রেণীবদ্ধ করা হয়েছিল, অযোদ্ধা হল তারা, যাদের আয়েশী জীবনধারার কারণে তাদের সেনাবাহিনীতে চাকরি করার জন্য অযোগ্য বলে মনে করা হয়েছিল। পাঞ্জাব খাল উপনিবেশগুলির উন্নয়ন থেকে উপকৃত হওয়া বেশ কয়েকটি কৃষক জনগোষ্ঠীর মধ্যেও এই সম্প্রদায়টি ছিল, যার মাধ্যমে তারা ব্রিটিশ কর্তৃপক্ষের কাছ থেকে জমি অনুদান পেয়েছিল, বিশেষ করে ১৯০০ সালের পাঞ্জাব ল্যান্ড এলিয়েনেশন অ্যাক্ট, প্রবর্তনের পরে তারা চেনাব কলোনিতে জায়গা পেয়েছিল।
কিছু সাইনি জমিদারকে বিভিন্ন জেলায় জেলদার বা রাজস্ব-সংগ্রাহক হিসাবেও নিয়োগ করা হয়েছিল।
বিবাহ
ভারতের নৃতাত্ত্বিক জরিপ অনুসারে, "সাইনিরা এন্ডোগ্যামাস সম্প্রদায়ের (প্রথা বা আইন অনুসারে একটি নির্দিষ্ট গোষ্ঠীর মধ্যে বিবাহ) এবং গ্রাম ও গোত্র পর্যায়ে বহির্বিবাহ পালন করে।" আজকাল স্বামী / স্ত্রীর মৃত্যুর পর অথবা বিবাহ বিচ্ছেদের পর পুনর্বিবাহের অনুমতি দেওয়া হয়েছে।
২০১৬–১৭ অস্ট্রেলিয়া ক্রিকেট দলের ভারত সফর
অস্ট্রেলিয়া জাতীয় ক্রিকেট দল চারটি টেস্ট ক্রিকেট খেলার জন্য ভারত সফর করে, যা ফেব্রুয়ারি থেকে মার্চ ২০১৭-এ অনুষ্ঠিত হয়।  অক্টোবর, ২০১৬ সালে ভারতীয় ক্রিকেট নিয়ন্ত্রণ বোর্ড (বিসিসিআই) এই সফরের তারিখ নিশ্চিত করে।
মারিও গোমেজ
মারিও গোমেজ গার্সিয়া হলে জার্মানির একজন পেশাদার ফুটবলার, যিনি ভিএফবি স্টুটগার্ট এবং জার্মানি জাতীয় দলে একজন স্ট্রাইকার হিসেবে খেলেন।
গোমেজ ভিএফবি স্টুটগার্টের হয়ে ২০০৩ সালে তার পেশাদার ক্যারিয়ার শুরু করেন, এবং ২০০৬–০৭ মৌসুমে চ্যাম্পিয়ন হন। মাত্র ২১ বছর বয়সী গোমেজ, উক্ত বছর ১৪টি গোল এবং ৭টি সহায়তা করেন। এর ফলস্বরূপ, তিনি বছরের সেরা জার্মান ফুটবলারের পুরস্কার জয়লাভ করেন। ২০০৯ সালে, তিনি প্রায় ৩০–৩৫ মিলিয়ন ইউরোর বিনিময়ে বুন্দেসলিগার অন্যতম সফল দল বায়ার্ন মিউনিখের সাথে চুক্তিবদ্ধ হন, যেটি তখনকার সময়ে একটি লিগ রেকর্ড ছিল। বায়ার্ন মিউনিখের সাথে, গোমেজ ২০১১ সালের সর্বোচ্চ গোলদাতা হন, এবং তার দলকে ৭টি সম্মাননা জয় করতে সহায়তা করেছেন, যার মধ্যে ২০১৩ সালে উয়েফা চ্যাম্পিয়ন্স লিগ অন্যতম। পরবর্তীতে ২০১৩ সালে, তিনি সিরি এ-এর ক্লাব ফিয়োরেন্তিনায় ২০ মিলিয়ন ইউরোর বিনিময়ে যোগদান করেন। তিনি থাকাকালীন অধিকাংশ সময়েই তিনি ইনজুরি ছিলেন। অতঃপর ২০১৫ সালে, তাকে তুর্কি ক্লাব বেশিকতাসে এক মৌসুমের জন্য ধারে প্রেরণ করা হয়। সেখানে তিনি লিগের সর্বোচ্চ গোলদাতা চগিলেন এবং একই সাথে তার দলকে সুপার লিগ জয়লাভ করতে সহায়তা করেছিলেন। বেশিকতাসে এক মৌসুম থাকার পর, ২০১৬ সালে তিনি উলফসবার্গের সাথে চুক্তিবদ্ধ হবার মাধ্যমে পুনরায় বুন্দেসলিগায় ফিরে আসেন। তিনি তার প্রথম মৌসুমেই তার দলকে নিম্নতর বিভাগে স্থানান্তরিত হওয়া থেকে বাঁচিয়ে দেন। পরবর্তীতে তিনি ২০১৮ সালে জানুয়ারি মাসে, তার পুরাতন ক্লাব ভিএফবি স্টুটগার্টে ফিরে আসেন।
গোমেজ ২০১৭ সালের ফেব্রুয়ারি মাসে, জার্মানি জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি উয়েফা ইউরোপীয় চ্যাম্পিয়নশিপ এবং ২০১০ ফিফা বিশ্বকাপের মতো আসরের জার্মানির প্রতিনিধিত্ব করেছেন। তিনি ২০১২ উয়েফা ইউরো য় সর্বোচ্চ গোলদাতা ছিলেন।
স্থানিকতা
thumb|[[ধূসর বনমোরগ, ভারতের একটি স্থানিক প্রজাতি]] স্থানিকতা প্রজাতির এমন এক ধর্ম যা নির্দেশ করে ঐ প্রজাতিটি একটি নির্দিষ্ট ভৌগোলিক সীমারেখা ছাড়া আর অন্য কোথাও বসবাস করে না বা জন্মে না। কোন প্রজাতিকে যদি একটি নির্দিষ্ট ভৌগোলিক সীমারেখা ছাড়া আর অন্য কোথাও দেখা না যায় তবে ঐ প্রজাতিটিকে সেই ভৌগোলিক সীমারেখার জন্য স্থানিক প্রজাতি বলা হয়। কোন দেশের আবাসিক একটি প্রজাতি যদি অন্য আরেক দেশে পাওয়া যায় তবে প্রজাতিটিকে স্থানিক প্রজাতি বলা যায় না। স্থানিকতা যে শুধু দেশের জন্য হয় তা নয়। এটি অঞ্চল, দেশ, দ্বীপ, কোন নির্দিষ্ট একটি পাহাড় বা নির্দিষ্ট বনাঞ্চলও হতে পারে। আবার স্থানিকতা যে কেবল প্রজাতির বেলায় বিবেচনা করা হয় তা নয়, উপপ্রজাতির ক্ষেত্রেও স্থানিকতা ধর্মটি হিসাব করা হয়।
স্থানিক প্রজাতিগুলো বেশিরভাগ ক্ষেত্রে এমন সব স্থানে বসবাস করে যেগুলো ভৌগোলিক ভাবে বিচ্ছিন্ন। যেমন- দ্বীপ; দ্বীপগুলো ভৌগোলিক দিক থেকে বিচ্ছিন্ন হওয়ায় প্রজাত্যায়ন নিরবিচ্ছিন্নভাবে ঘটতে পারে। অর্থাৎ নতুন প্রজাতির রূপান্তর ঘটতে পারে। উদাহরণস্বরূপ বলা যায় হাওয়াই দ্বীপপুঞ্জ, গালাপাগোস দ্বীপপুঞ্জ বা নিউজিল্যান্ডের কথা। আবার ভৌগোলিকভাবে বিচ্ছিন্ন না হয়েও জীব বৈচিত্র্যের দিক থেকে বিচ্ছিন্ন অঞ্চলে স্থানিকতা দেখা দিতে পারে; যেমন ইথিওপিয়ার পাহাড়ী অঞ্চল বা বৈকাল হ্রদের মত বৃহৎ জলাশয়।
গোল্ডেন হর্ন (দ্ব্যর্থতা নিরসন)
গোল্ডেন হর্ন বা সুবর্ণ শৃঙ্গ হলো তুরস্কের ইস্তাম্বুল শহরের বসফরাস প্রণালীর একটি ঐতিহাসিক খাঁড়ি।
গোল্ডেন হর্ন বলতে আরো বোঝানো হতে পারে:
ইথার (পুরাণ)
গ্রিক পুরাণে ইথার (ইংরেজি বানান: Aether, Æther, Aither, or Ether; ; Αἰθήρ (ঔজ্জ্বল্য) ) হলেন উজ্জ্বল উচ্চতর আকাশের ব্যক্তিরূপ। হেসিয়ডের মতে, তিনি ছিলেন এরিবস (অন্ধকার) ও নিক্সের (রাত্রি) পুত্র তথা হেমারার (দিন) ভ্রাতা। অর্ফিক সৃষ্টিতত্ত্বে অবশ্য বলা হয়েছে যে, ইথার হলেন ক্রোনসের (কাল) পুত্র তথা কেয়স ও এরিবসের ভ্রাতা।
বংশবৃত্তান্ত
অর্ফিক সৃষ্টিতত্ত্বে বলা হয়েছে যে, ইথার ছিলেন আদ্যকালীন প্রথম দেবতা ক্রোনসের পুত্র এবং কেয়স ও এরিবসের ভ্রাতা। ইথারের থেকে সৃষ্ট হয় (অথবা ইথারে স্থাপিত হয়) ব্রহ্মাণ্ড, যা ফুটে জন্ম হয় ফেনিজ/প্রোটোগনাস-এর। এই কারণে ইথারকে কখনও কখনও তাঁর পিতা মনে করা হয়। অর্ফিক আর্গোনটিকা গ্রন্থে ব্যাখ্যাত সৃষ্টিতত্ত্বের সূচনা কেয়স ও ক্রোনসের মাধ্যমে এবং সেখানে ইথার ও এরসকে ক্রোনসের পুত্র বলে অভিহিত করা হয়েছে।
দেবদেবীদের রোমান বংশবৃত্তান্তেও ইথারের একটি ভূমিকা দেখা যায়। সিসারো বলেছেন যে, ইথার ও ডাইজ হলেন ক্যালাসের (আকাশ) পিতামাতা এবং সেই সঙ্গে এও জানাচ্ছেন যে, "তথাকথিত ধর্মতত্ত্ববিদদের" মতে, ইথার ছিলেন "তিন জুপিটারের" একজনের পিতা। হিজাইনাসের (সম্ভবত বিভ্রান্ত) বংশবৃত্তান্ত অনুযায়ী, নক্স (রাত্রি), ডাইজ, এরিবস ও ইথার ছিলেন কেয়স ও ক্যালিগোর (কুয়াশা) সন্তান এবং ইথার ও ডাইজ ছিলেন টেরা (পুরাণ) টেরা (পৃথিবী), ক্যালাস (আকাশ) ও মেয়ারের (সমুদ্র) পিতামাতা; আবার ইথার ও টেরার সন্তানেরা হলেন: "যন্ত্রণা, প্রতারণা, ক্রোধ, শোক, মিথ্যাভাষণ, শপথ, প্রতিশোধ, আত্মতুষ্টি, বিবাদ, বিস্মরণ প্রবণতা, আলস্য, ভয়, ঔদ্ধত্য, অজাচার, সংঘাত, মহাসাগর, থিমিস, টারটারাস ও পন্টাস; এবং টাইটানগণ, বত্তাস, গিয়েস ও ব্রিয়ারিয়াস নামে তিন শতভূজ দৈত্য, সাইক্লোপ্স, অ্যাটলাস, হাইপেরিয়ন ও পোলাস, স্যাটার্ন, ওপস, মনিটা, ডাইয়োনি ও তিন সর্পকেশী উপদেবী (আলেক্তো, তিসিফোনি ও মেগাইরা)। Hyginus, Fabulae Theogony 3 (Smith and Trzaskoma, p. 95). Hyginus's genealogy is very different from that given in Hesiod's Theogony, where Tartarus is the third primal deity after Chaos and Gaia (116–122); Uranus (Sky) and Pontus (Sea) were the offspring of Gaia (Earth) alone (126–132); Ocean (Oceanus), Themis, Hyperion, Saturn (Cronus), and Ops (Rhea) are five of the twelve Titans, Briareus and Gyges are two of the three Hundred-Handers, and Steropes was one of the three Cyclopes, who were all the offspring of Gaia and Uranus (132–153); Atlas was the offspring of the Titans Iapetus and Clymene (507–509); the Furies (Erinyes) are the offspring of Gaia and Uranus' blood (185). In addition the abstract personifications Pain, Deception, Anger, Mourning, Lying, Oath, Vengeance, Self-indulgence, Quarreling, Forgetfullness, Sloth, Fear, Arrogance, Incest, and Fighting, are similar to the personifications, in the Theogony, who are the children of Nyx (211–225, e.g. Oizys (Distress), and Apate (Deceit)) or Eris (226–232, e.g. Algea (Pains), Pseudea (Lies), Horkos (Oath), Neikea (Disputes), Lethe (Forgetfulness), Hysminai (Combats), and Makhai (Battles))."
আদি উৎস
প্রাচীন গ্রিকরা ইথার (ব্যক্তিরূপে নয়) শব্দটির মাধ্যমে উচ্চতর বায়ুমণ্ডলকে বোঝাত, যাকে মনে করা হত ব্রহ্মাণ্ডের জাগতিক উপাদান। উদাহরণস্বরূপ, হোমার লিখেছেন: "একটি ফ্যার গাছ অস্বাভাবিক দীর্ঘাকৃতি, সেকালে ইডাতে জাত সকল বৃক্ষের মধ্যে দীর্ঘতম; এবং তার মাথা কুয়াশা ভেদ করে গিয়ে স্পর্শ করেছে স্বর্গকে [ইথার]।" যদিও ইথার (ব্যক্তিস্বরূপে) আদি গ্রিক সৃষ্টিতত্ত্বেও গুরুত্বপূর্ণ স্থান অধিকার করেছেন। হেসিয়ডের থিওগনি গ্রন্থে বলা হয়েছে, কেয়স ছিলেন প্রথম সত্ত্বা। তারপর আসেন গেয়া (পৃথিবী), টারটারাস ও এরস; তারপর কেয়সের থেকে সৃষ্টি হন এরিবাস (অন্ধকার) ও নিক্স (রাত্রি) এবং এরিবাস ও নিক্সের থেকে সৃষ্টি হন ইথার ও হেমারা (দিন): "কেয়স থেকে উৎসারিত হলেন এরিবাস এবং কৃষ্ণ রাত্রি; কিন্তু রাত্রির থেকে জন্ম নিলেন ইথার ও দিন, এরিবাসের সঙ্গে প্রণয়মিলনের ফলে রাত্রি তাঁদের গর্ভে ধারণ করেছিলেন ও জন্ম দিয়েছিলেন।"
খ্রিস্টপূর্ব ষষ্ঠ শতাব্দীর চিত্রলিপিকর ও মিথোগ্রাফার অক্যুসিলাউসের রচনা বলে কথিত বংশবৃত্তান্তগুলিতেও ইথারের কথা পাওয়া যায়। নব্য-প্লেটোবাসী ডামাসিয়াসের (আনুমানিক ষষ্ঠ শতাব্দীর প্রথম ভাগ) মতে, অক্যুসিলাউস বলতে চেয়েছেন যে এরস ও মিটিসের সঙ্গে ইথারও ছিলেন এরিবস ও নিক্সের সন্তান। যদিও থিওক্রিটাসের একটি টীকায় বলা হয়েছে যে, অক্যুসিলাউসের মতে, ইথার ও নিক্স ছিলেন ইরসের পিতামাতা।
ডারভেনি থিওগনি
প্রাগুক্ত তিনটি থিওগনির মধ্যে সবচেয়ে পুরনো বইটির নাম "ডারভেনি থিওগনি"। ডেরভানি প্যাপিরাসে (খ্রিস্টপূর্ব চতুর্থ শতাব্দী) এই গ্রন্থ থেকে অনেক উদ্ধৃতি পাওয়া যায়। এর মধ্যে একটি উদ্ধৃতিতে জাগতিক উপাদান হিসেবে ইথারের উল্লেখ পাওয়া যায়:
হাইরানাইম্যান থিওগনি
ষষ্ঠ শতাব্দীর প্রথমার্ধে নব্যপ্লেটোবাদী ডামাসিয়াস প্রথম নীতি প্রসঙ্গে গ্রন্থে একটি অর্ফিক গ্রন্থের বিবরণ দিতে গিয়ে লিখেছেন, এটি "এটি হাইরানাইমাস ও হেলানিকাসের রচিত বলে কথিত, অবশ্য এটিই সেই বই নয়।" বইটির নাম "হাইরানাইম্যান থিওগনি" (খ্রিস্টপূর্ব দ্বিতীয় শতাব্দী)। ডামাসিকাস বলেছেন যে, হাইরানাইম্যান থিওগনিতে "ঈষৎ আদ্র ইথার", "অনন্ত কেয়স" ও "কুয়াশাচ্ছন্ন এরিবস"-এর পিতা রূপে "সর্প সময়"-কে উল্লেখ করা হয়েছে।
র‍্যাপসোডিক থিওগনি
"র‍্যাপসোডিস-এ ধর্মতত্ত্ব... শুরু হয়েছে... 'অনাদি সময়' ও ইথার ও কেয়সের পিতার সঙ্গে, যা এই বিবরণে সর্বাপেক্ষা সম্মান অর্জন করেছে।"
কড়াই মুরগি
কড়াই মুরগি (মুরগির পরিবর্তে ছাগল বা ভেড়ার মাংস দিয়ে তৈরি করা হলে তা কড়াই গোশত নামে পরিচিত) হল মশলাদার স্বাদের জন্য খ্যাত ভারতীয় উপমহাদেশের একটি খাবার; এটি পাকিস্তানি এবং উত্তর ভারতীয় খাবার হিসেবে উল্লেখযোগ্য। পাকিস্তানি সংস্করণে মরিচ বা পেঁয়াজ নেই, অন্যদিকে উত্তর ভারতীয় সংস্করণটিতে মরিচ ব্যবহার করা হয়। এই খাবার পদটি কড়াইতে প্রস্তুত করা হয়। পদটি প্রস্তুত ও রান্না করতে ৩০ থেকে ৫০ মিনিট সময় লাগতে পারে এবং পরবর্তীতে খাবার জন্য সংরক্ষণ করা যেতে পারে। এটি নান, রোটি বা ভাত দিয়ে পরিবেশন করা যেতে পারে। এই পদটি ভারতীয় ও পাকিস্তানি খাবারের অন্যতম বৈশিষ্ট্য।
ইথার (পুরাণ)
র‍্যাপসোডিক থিওগনি
পঞ্চম শতাব্দীর গ্রিক নয়াপ্লাতোবাদী প্রক্লাস প্লেটোর রিপাবলিকের টীকা গ্রন্থে র‍্যাপসোডিস থেকে নিম্নোক্ত পংক্তিগুলি উদ্ধৃত করেন:
এখানে ক্যাজম হল কেয়সের অপর নাম। প্রথম নীতি প্রসঙ্গে গ্রন্থের অন্যত্র ডামাসিয়াস র‍্যাপসোডিসের অন্যান্য পংক্তি উদ্ধৃত করেছেন:
অন্যদিকে প্রক্লাস প্লেটোর রিপাবলিকের টীকা গ্রন্থে অর্ফিক জাগতিক ডিম্বকে বলেছেন "ইথার ও কেয়সের থেকে জাত"। তিনি ফেনিজকে বলেছেন "ইথারের পুত্র"। প্রক্লাস আরও বলেছেন যে, যখন জাগতিক ডিম্ব ফুটে ফেনিসের উৎপত্তি ঘটে, তখন ইথার ও ক্যাজম বিভাজিত হন।
জিউসের উদ্দেশ্যে রচিত একটি বত্রিশ চরণের স্তোত্রজাতীয় রচনায় জাগতিক উপাদান হিসেবে ইথারের নাম দু'বার উল্লিখিত হয়েছে। এই রচনাটি আপাতদৃষ্টিতে র‍্যাপসোডিস-এরই অন্তর্গত। এই রচনাটিতে জাগতিক ব্রহ্মাণ্ডের বিভিন্ন অংশকে জিউসের শরীরের অংশ হিসেবে ব্যাখ্যা করা হয়েছে। অষ্টম চরণে জিউসের শরীরস্থ বস্তুগুলির তালিকা দেওয়া হয়েছে:
"আগুন ও জল ও পৃথিবী ও বায়ু [ইথার], রাত্রি ও দিন..." সপ্তদশ চরণে বলা হয়েছে:
"তাঁর [জিউসের] সত্যময়, রাজকীয় মন হল অবিনশ্বর ইথার।"
সম্ভবত র‍্যাপসোডিস থেকেই গৃহীত হয়েছিল "অর্ফিউস"-এর রচনা হিসেবে কথিত জগৎ সৃষ্টির একটি বিবরণ, যা পাওয়া যায় ষষ্ঠ শতাব্দীর ক্রোনোগ্রাফার জন মালালাসের রচনায়:
"অর্ফিউস যা বলেছেন তা এখানে বলা হল। তিনি বলেছেন যে, সৃষ্টির আদিতে সময়ের কাছে ঈশ্বর কর্তৃক সৃষ্ট বলে ইথার প্রকাশিত হলেন এবং ইথারের এই ধারে ছিলেন কেয়স, এবং সেই হিসেবে, যখন অন্ধকার রাত্রি সবকিছু ধারণ করেছিল এবং ইথারের নিচে যা কিছু তা আবরিত করে ছিল, তা নির্দেশ করে যে রাত্রি প্রথমে এসেছিল। অর্ফিউস তাঁর বিবরণীতে বলেছেন যে, এমন এক সত্ত্বা ছিলেন, যিনি ছিলেন বোধগম্যতার অতীত, সবার উপরে, সবার পূর্বে এবং সকল বস্তুর স্রষ্টা। তিনি স্বয়ং ইথারকে ও রাত্রিকে সৃষ্টি করেন এবং যা কিছু সৃষ্টি গুপ্ত ছিল তা নিহিত ছিল ইথারের নিচে। তিনি বলেছেন যে, অন্ধকারের নিচে অদৃশ্য ছিল পৃথিবী। তিনি ঘোষণা করেন যে আলোক প্রকাশলাভ করে ইথারের মধ্যে দিয়ে এবং পৃথিবী ও সকল সৃষ্টিকে আলোকিত করে তোলেন। তিনি বলেন যে আলো ইথারের মধ্য দিয়ে প্রকাশিত হয়েছিল বলে উপরে উল্লিখিত হল সেই আলোই ছিলেন সকল বস্তুর অধীশ্বর। অর্ফিউস অর‍্যাকলে তাঁর নাম শুনেছিলেন এবং ঘোষণা করেছিলেন: 'মিটিস, ফেনিস, এরিকেপাইয়োস'।"
আরেকটি অর্ফিক পদ্যের আরেকটি খণ্ডাংশ (সেটিও সম্ভবত র‍্যাপসোডিস-এরই অংশ) উদ্ধৃত হয়েছে এটিমোলজিকাম ম্যাগনাম গ্রন্থে ফেনিস নামের ভুক্তিতে:
ইথার স্তোত্র
অর্ফিক স্তোত্রাবলি (খ্রিস্টীয় তৃতীয় শতাব্দী?) হল বিভিন্ন দেবদেবী ও বিমূর্ত ধারণার উদ্দেশ্যে রচিত সাতাশিটি কবিতার সংকলন। পঞ্চম অর্ফিক স্তোত্র-টি ইথারের উদ্দেশ্যে উৎসর্গিত:
পূরণবাচক সংখ্যা (ভাষাতত্ত্ব)
পূরণবাচক/ক্রমবাচক সংখ্যা হল ভাষাতত্ত্বে সেই সমস্ত শব্দ যারা কোনো সমষ্টির বিভিন্ন উপাদানের ক্রমিক অবস্থান বর্ণনা করে। এই অবস্থান নির্ণয়ের মাপকাঠি হতে পারে আয়তন, গুরুত্ব, বয়স প্রভৃতি যে কোনো বিষয়। বাংলায় কতকগুলি নির্দিষ্ট বিশেষণ পদ এই কাজটি করে থাকে, যথা প্রথম, দ্বিতীয়, তৃতীয়, চতুর্থ ইত্যাদি।
সংখ্যাবাচক শব্দের সাথে এদের পার্থক্য হল এই যে, এরা উদ্দিষ্ট উপাদানের পরিমাণ নির্দেশ করে না।
বাংলা
বাংলায় সংখ্যার সাথে নির্দিষ্ট কিছু বিভক্তি যোগ করে পূরণবাচক পদ লেখা যেতে পারে, যেমন ১ম, ২য়, ৩য়, ৪র্থ, ১০ম, ১১শ ইত্যাদি। তবে সাধারণত এই পদ্ধতি ৩৮শ (অষ্টাত্রিংশ) এর পরবর্তী সংখ্যাগুলির ক্ষেত্রে প্রচলিত নয়। তারিখ লেখার ক্ষেত্রে পয়লা, দোসরা, তেসরা, চৌঠা, পাঁচই, ছউই প্রভৃতি শব্দগুলি ব্যবহৃত হয়। এই পদ্ধতিতে আঠারোই (১৮ই) এর পর থেকে বাকি পূরণবাচক পদগুলি সংখ্যাবাচক শব্দের সাথে 'শে' যোগ করে নির্ণয় করা হয়ে থাকে।
জাতীয় গ্রন্থাগার (মালদ্বীপ)
মালদ্বীপ প্রজাতন্ত্রের জাতীয় গ্রন্থাগার ১৯৪৫ খ্রিস্টাব্দে প্রতিষ্ঠিত হয়। এটি একই সাথে দেশটির গণ গ্রন্থাগার এবং জাতীয় গ্রন্থাগার। এছাড়া আধুনিক সাহিত্যকে রক্ষা করার ক্ষেত্রেও এটি কাজ করছে। সারাদেশে প্রকাশিত বিভিন্ন ধরনের পাঠ্যবস্তু ও তথ্যাবলি এটি সরবরাহ করে থাকে। সরকারি পৃষ্ঠপোষকতায় এবং তথ্য ও সংস্কৃতি মন্ত্রণালয়ের অধীনে এটি পরিচালিত হয়।
সংক্ষিপ্ত ইতিহাস
১৯৪৫ খ্রিস্টাব্দের ১২ জুলাই তৎকালীন শিক্ষা মন্ত্রণালয়ের প্রধান 'আমির মোহাম্মদ আমিন দিদি' মালদ্বীপের "রাষ্ট্রীয় গ্রন্থাগার" হিসেবে গ্রন্থাগারটি প্রতিষ্ঠিত করেন। ১৯৪৮ খ্রিস্টাব্দে মালদ্বীপের জনপ্রিয় প্রতিনিধি 'আমির আবদুল মজিদ দিদি' এর নামে এটির নামকরণ করা হয় "মজিদি গ্রন্থাগার"(en: Majeedi Library)।